**REGULAMENT DE PĂŞUNAT**

**COMUNA CRICIOVA, județul Timiș**

**REGULAMENT DE PĂŞUNAT**

**COMUNA CRICIOVA**

**Art.1. (1)** Pajiştile aflate în domeniul public şi/sau privat al comunelor, oraşelor, municipiilor şi al municipiului Bucureşti administrate de consiliile locale ale acestora, cele aflate în domeniul public şi/sau privat al statului administrate de Agenţia Domeniilor Statului, cele aflate în proprietatea publică a statului administrate de Regia Naţională a Pădurilor - Romsilva, precum şi pajiştile aflate în proprietatea privată a persoanelor fizice şi juridice, înregistrate în registrul agricol ca păşune/fâneaţă, la data de 1 ianuarie 2007, conform clasificării prevăzute la art. 2 din Legea fondului funciar nr. 18/1991, republicată, cu modificările şi completările ulterioare, şi identificate cadastral potrivit prevederilor Legii cadastrului şi a publicităţii imobiliare nr. 7/1996, republicată, cu modificările şi completările ulterioare, alcătuiesc suprafaţa de pajişti care trebuie menţinută la nivel naţional."

(2)Terenurile evidenţiate ca pășuni, căt și terenurile arabile înțelenite utilizate în prezent prin pășunat aflate în administrarea Consiliului Local CRICIOVA vor fi folosite pentru păşunatul animalelor. În scopul asigurării unui păşunat raţional pe tot parcursul anului se vor stabili efectivele de animale pe trupuri de păşune în funcţie de numărul/categoria de animale și producția de masă verde la hectar.

**Art.2**. (1)Gospodărirea păşunilor, organizarea şi efectuarea lucrărilor de curăţire şi defrişare a vegetației arbustive, lucrărilor de fertilizare cu îngrăşăminte chimice, naturale şi amendamente, intră în răspunderea utilizatorilor cu asistenţa tehnică a specialiștilor de la Primărie şi de la Biroul agricol al comunei CRICIOVA.

(2) Se stabileşte ca şi metodă de păşunat în comuna CRICIOVA păşunatul reglementat prin Amenajamentul pastoral.

(3) „Amenajamentul pastoral” reprezintă „documentaţia care cuprinde măsurile tehnice, organizatorice şi economice necesare ameliorării şi exploatării pajiştilor”, în conformitate cu obiectivele de management al pajiştilor prevăzute în „Normele metodologice pentru aplicarea prevederilor Ordonanţei de urgenţă a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991”,(art.1, lit. a. din HG nr.1064 11/12/2013 ).

(4) Scopul Amenajamentului pastoral constă în reglementarea și organizarea în timp și spațiu a producției erbacee din pajiști, potrivit condițiilor staționale locale, astfel ca să se asigure o gospodărire rațională a acestora, având în același timp ca țintă și menținerea biodiversității și protejarea mediului înconjurător (Ghid de întocmire a amenajamentelor pastorale, Brașov, 2014)

(5) ***Utilizator de păşuni şi fâneţe***– „crescător de animale, persoană fizică având animalele înscrise în Registrul naţional al exploataţiilor (RNE)/crescător de animale, persoană juridică de drept public sau de drept privat, constituită conform prevederilor Codului civil, având animale proprii sau ale fermierilor membri înscrise în RNE, care desfăşoară activităţi agricole specifice categoriei de folosinţă păşuni şi fâneţe, conform clasificării statistice a activităţilor economice în Uniunea Europeană pentru producţia vegetală şi animală, care deţine legal dreptul de folosinţă asupra suprafeţei agricole şi care valorifică păşunea prin păşunare cu efective de animale sau prin cosire cel puţin o dată pe an;” (Ordonanţa de urgenţă a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, publicată în Monitorul Oficial al României, Partea I, nr. 267 din 13 mai 2013, **aprobată cu modificări şi completări ulterioare.**

**Art.3**. (1) Perioada de păşunat este stabilită de Amenajamentul pastoral pentru pajiștile comunei Criciova si poate fi modificata de către Consiliul Local CRICIOVA, cu respectarea legislației în vigoare.

(2) Păşunatul în afara perioadei stabilite de Amenajamentul pastoral pentru pajiștile comunei Criciova este interzis. Pentru animalele găsite pe pajiști în perioada interzisa se vor aplica amenzi prevăzute de actele normative în vigoare.

**EXTRAS din O.U.G. 34/2013**

***Art. 14. -*** OUG 34/2013

***(1) Constituie contravenții următoarele fapte:***

*a) pășunatul neautorizat sau introducerea animalelor pe pajiști in afara perioadei de pășunat;*

*b) introducerea pe pajiști a unor specii de animale, altele decât cele stabilite prin contract;*

*c) neîndeplinirea de către deținătorii sau utilizatorii de pajiști a obligațiilor prevăzute in contract;*

*d) circulația pe pajiști cu orice alte mijloace de transport, inclusiv cu atelaje, decât cele folosite pentru activități agricole de cel care utilizează pajiștea;*

*e) nerespectarea bunelor condiții agricole si de mediu așa cum se prevede la art. 1 alin. (2);*

*f) arderea vegetației pajiștilor permanente;*

*g) concesionarea/închirierea pajiștilor aflate in domeniul public sau privat al comunelor, orașelor, respectiv al municipiilor unor persoane care nu sunt îndreptățite potrivit prevederilor art. 9 alin. (1) si (2);*

*h) amplasarea pe pajiște a altor obiective de investiții decât cele prevăzute la art. 5 alin. (3);*

*i) scoaterea din circuitul agricol a terenurilor având categoria de folosința pajiște fără aprobările legale in vigoare*

***(2) Contravențiile prevăzute la alin. (1) se sancționează după cum urmează:***

*a) cu amenda de la 3.000 lei la 6.000 lei pentru persoana fizica, respectiv cu amenda de la 25.000 lei la 50.000 lei pentru persoana juridica, faptele prevăzute la lit. f);*

*b) cu amenda de la 500 lei la 1.000 lei pentru persoana fizica, respectiv cu amenda de la 4.000 lei la 8.000 lei pentru persoana juridica, faptele prevăzute la lit. a), d) si e);*

*c) cu amenda de la 250 lei la 500 lei pentru persoana fizica, respectiv cu amenda de la 2.000 lei la 4.000 lei pentru persoana juridica, faptele prevăzute la lit. b) si c);*

*d) cu amenda de la 1.000 lei la 3.000 lei, faptele prevăzute la lit. g) si h);*

*e) cu amenda de la 5.000 lei la 10.000 lei, fapta prevăzuta la lit. i)*

***(3) Contravenția prevăzută la alin. (1) lit. i) se sancționează si cu sancțiunea*** *complementara constând in desființarea lucrărilor si aducerea terenului in starea initiala pe cheltuiala contravenientului.*

***Art. 15. -*** OUG 34/2013

*(1) Constatarea contravențiilor si aplicarea sancțiunilor se fac de către persoanele împuternicite de structurile centrale si locale cu atribuții in domeniu, aflate in subordinea Ministerului Agriculturii si Dezvoltării Rurale, de către primar si persoanele împuternicite de acesta, precum si de către polițiștii de frontiera pentru faptele constatate in zona specifica de competenta*

*(2) Constatarea contravențiilor si aplicarea sancțiunilor pentru faptele prevăzute la art. 14 alin. (1) lit. d) si f) se fac si de către personalul din cadrul Jandarmeriei Romane, precum si de catre ofițerii si subofițerii din cadrul serviciilor de urgenta profesioniste*

*(3) Sumele provenite din aplicarea amenzilor prevăzute la art. 14 alin. (2) se fac venit la bugetul de stat sau la bugetul local, după caz.*

***Art. 16.*** *-* OUG 34/2013  *Prevederile art. 14 si 15 referitoare la contravenții se completează cu dispozițiile Ordonanței Guvernului nr. 2/2001 privind regimul juridic al contravențiilor, aprobata cu modificări si completări prin Legea nr. 180/2002, cu modificările si completările ulterioare.*

**Art.4** (1)Păşunatul se realizează urmare a încheierii Contractului de concesiune pentru suprafețele de păşune căt şi aplăţii taxelor stabilite de Consiliul Local Criciova.

(2) Valoarea redevenței concesiunii a fost stabilită cu respectarea prevederilor legale, după cum urmează:

-Pentru localitatea Criciova, valoarea redevenței anuale conform calculului din Amenajamentul pastoral Criciova este de 180 lei/ha,

-Pentru localitatea Cireșu, valoarea redevenței anuale conform calculului din Amenajamentul pastoral Criciova este de 180 lei/ha.

-Pentru localitatea Jdioara, valoarea redevenței anuale conform calculului din Amenajamentul pastoral Criciova este de 180 lei/ha.

(3) Valoarea redevenţei a fost stabilită astfel încât să nu depăşească 50% din valoarea masei verzi/ha/an si s-a diminuat in condiţiile art. 9 alin. (71) din Ordonanţa de urgenţă a Guvernului nr. 34/2013, nivelul minim al preţului concesiunii/închirierii se stabileşte prin diferenţa dintre valoarea ierbii disponibile pentru animale şi valoarea totală a cheltuielilor cu implementarea proiectului de amenajament pastoral, respectiv investiţii/materiale şi lucrări anuale prevăzute în acesta, cu respectarea prevederilor legale în vigoare.

(4) Valoarea masei verzi disponibile pentru animale reprezintă produsul dintre producţia anuală disponibilă de masă verde şi preţul mediu al acesteia stabilit, în condiţiile legii, prin hotărârile consiliilor judeţene şi, respectiv, ale Consiliului General al Municipiului Bucureşti, conform prevederilor art. 62 alin. (22) din Legea nr. 571/2003 privind Codul fiscal, cu modificările şi completările ulterioare.

(5) La procedura de atribuire a loturilor de pășune pot participa doar crescătorii de animale si/sau persoanele împuternicite de către aceștia, pentru a oferta doar loturile aferente razei teritorial administrative de înregistrare a efectivului de animale.

**Art.5.** (1) În condiţiile art. 9 alin. (1) şi (2) din Ordonanţa de urgenţă a Guvernului nr. 34/2013, în vederea încheierii contractelor de închiriere sau concesiune, după caz, a pajiştilor aflate în domeniul public/privat al comunelor, oraşelor, respectiv al municipiilor, precum şi al municipiului Bucureşti, crescătorii de animale din cadrul colectivităţii locale depun individual la compartimentul funcţional din cadrul primăriei unităţii administrativ-teritoriale documente care atestă că deţin animale din speciile bovine, ovine, caprine şi ecvidee, înscrise în RNE, pentru care solicită pentru păşunat suprafeţe de pajişti.

(2) Fiecare crescător de animale are obligaţia de a înregistra animalele în registrul agricol în conformitate cu prevederile legale privind registrul agricol şi la medicul veterinar concesionar în RNE (Registrul Naţional al Exploataţiilor).

**Art.6.** (1) Crescătorii de animale care nu şi-au achitat chiria pentru păşune în anii precedenţi nu au dreptul de folosire a păşunii până la achitarea taxelor de păşunat la zi, sub sancţiunea plaţii majorărilor de întârziere, conform legislației în materie.

(2) Crescătorii de animale care nu şi-au îndeplinit obligaţia de întreţinere a păşunii în anii precedenţi nu au dreptul de folosire a păşunii până la îndeplinirea în totalitate a acestei obligaţii, sub sancţiunea pierderii dreptului de a mai beneficia de contract de concesionare.

**Art.7**. (1) Se interzice executarea de construcţii neautorizate sau amenajări de orice fel pe păşune, în conformitate cu Legea nr.50/1991, republicată, cu excepția celor prevăzute in Amenajamentul pastoral.

(2) Se interzice depozitarea gunoiului sau a materialelor de orice fel pe păşune.

(3) După finalizarea perioadei de pășunat, în vederea intrării in perioada de stabulație, se interzice deplasarea efectivului de animale pe domeniul public sau privat al U.A.T. Criciova.

(4) După finalizarea perioadei de pășunat, utilizatorii au obligația de a elibera pășunea de construcțiile zoopastorale temporare și care sunt nedefinite prin Amenajamentul pastoral si legislația in vigoare.

(5) Crescătorii de animale au obligația de a notifica in scris reprezentanții împuterniciți ai primarului cu privire la locațiile unde se vor desfășura activitățile legate de stabulație.

(6) Crescătorii de animale au obligația sa anunțe Primăria Comunei Criciova in scris traseul pe care vor fi duse animalele cat si numărul de însoțitori care vor participa la mutarea animalelor.

**Art. 8** În vederea încheierii contractelor de concesiune a pajiştilor aflate în domeniul public și privat al comunei, crescătorii de animale din cadrul colectivităţii locale vor depune la compartimentul funcţional din cadrul Primăriei CRICIOVA o cerere însoţită de documente care atestă că animalele din speciile bovine, ovine, caprine pentru care solicită suprafeţe de pajişti sunt înscrise în RNE, făcând dovada încărcăturii minime, cât și cu respecatrea încărcăturii maxime stabilite prin Amenajamentul pastoral.

**Art.9**. Pentru învoirea la păşunat, animalele vor fi înregistrate în Registrul Agricol, în conformitate cu prevederile legale.

**Art.10** (1) Păşunatul este admis numai în cirezi si turme organizate.

(2) Se interzice păşunatul individual sau în grupuri răzlețe, cu paznici ocazionali.

**Art.11** (1). Se interzice ieșirea animalelor pe alte trupuri de păşune în afara celor contractate de crescătorul de animale.

**Art.12**. (1) Se interzice schimbarea locului de păşunat repartizat, prin migrare pe alte păşuni sau terenuri, precum și pășunatul prin priponire.

**Art.13**. Creşterea pe lângă stână de către ciobani/păstori a suinelor este interzisa în vederea evitării degradării păşunilor.

**Art.14** (1) Organizarea păşunatului pe pajiştile comunei CRICIOVA revine Consiliului Local şi primarului comunei CRICIOVA, cu respectarea legislației in vigoare si a Amenajamentului pastoral.

(2) Prin dispoziția Primarului se va numi o comisie care va verifica îndeplinirea de către crescătorii de animale a obligațiilor asumate prin contractul de concesionare.

**Art. 15** Proprietarii, deţinătorii de animale sunt obligaţi să declare până cel târziu la 31 martie a anului în curs, toate animalele pe care le deţin si pe care intenţionează să le declare la pășunat.

**Art.16** Responsabilii de ciurde si turme au următoarele obligații:

a) sa primească în ciurda numai efectivele care îndeplinesc condițiile pentru învoirea la pășunat;

b) să respectare întocmai programul de păşunat;

c) să respecte limitele trupului de pășune repartizat, durata ciclului de păşunat, încarcătura de animale permisă prin Amenajamentul pastoral, să asigure protecția parcelelor învecinate şi a tuturor culturilor din apropierea suprafețelor repartizate pentru păşunat;

d) să aibă grijă şi sa păstreze în buna stare dotările şi construcţiile pastorale;

e) sa respecte traseele de circulație a turmelor si cirezilor, astfel cum sunt stabilite de Consiliul Local

f) să respecte normele sanitar-veterinare în vigoare si dispozițiile organelor sanitar veterinare;

g) sa urmărească permanent starea de sănătate a animalelor si sa anunțe imediat apariția sau suspiciunea unei boli transmisibile la animalele date la pășunat în grija lui;

**Art.17** Pentru întreținerea si îmbunătățirea pajiștilor, beneficiarii de pășuni au obligația sa folosească numai drumurile prevazute în planurile cadastrale, fiind interzisa trecerea peste pășuni cu orice mijloace de transport, care cauzează deteriorarea acestora sau crearea de noi drumuri.

**Art.18** . (1) Pășunatul neautorizat se sancționează cu amenda contravenționala conform O.U.G. nr.34/2013, cu modificările si completările ulterioare.

(2) Pășunatul neautorizat reprezintă:

a) pășunatul cu animalele care nu sunt înregistrate la registrul agricol şi RNE de pe raza teritorial administrativa a comunei CRICIOVA;

b) pășunatul în alte locuri decât cele stabilite pentru anumite tipuri de animale, ocuparea altui teren decât cel stabilit.

c) pășunatul cu animale care nu au fost declarate la încheierea contractului de închiriere;

d) pășunatul cu animale pentru care nu exista certificate sanitar-veterinare care sa ateste starea de sănătate a acestora şi nu figurează în Registrul Naţional al Exploataţiilor;

e) pășunatul în perioada interzisă.

**Art.19** Taxele si amenzile se vor încasa de către Primăria comunei CRICIOVA si vor fi folosite ca venituri la bugetul local în vederea administrării pășunilor.

**Art.20**. Pentru prevenirea pășunatului ilegal se vor efectua controale de către echipe mixte formate din reprezentanţi împuterniciți de către Primar, precum si de către alte organe de control autorizate.

**Art.21** Utilizatorii de păşune au următoarele obligaţii:

a) să preia suprafaţa de păşune primită prin încheierea contractului şi să cunoască limitele în care este încadrată aceasta, să semneze procesul-verbal de predare a amplasamentului. Punerea în posesie se va face de către un topograf autorizat, costurile acestei operațiuni fiind suportate de către utilizatori.

b) să achite contravaloarea redevenței pentru păşune şi taxa (impozitul) pe teren la termenele stabilite prin contract;

c) să efectueze un păşunat raţional, care să ducă la valorificarea potenţialului de producţie al păşunii;

d) să asigure întreţinerea suprafeţei de păşune repartizată în stare bună pe toată durata derulării contractului de concesiune;

e) prin semnarea contractului de concesiune utilizatorul se obligă să asigure paza şi integritatea culturilor aflate în imediata vecinătate a parcelelor pe care le păşunează;

f) să efectueze la timp toate lucrările necesare pentru întreţinerea păşunii şi să ia toate măsurile necesare în vederea menţinerii suprafeţei de păşune repartizată în bune condiţii;

g) are obligaţia să folosească păşunea numai în scopul pentru care a fost repartizată – păşunatul animalelor

h) are obligaţia să nu permită păşunatul altor categorii de animale decât cele pentru care a primit păşunea

i) are obligaţia să respecte cu stricteţe suprafaţa de păşune repartizată, fără încălcarea altor proprietăţi publice sau private

j) are obligaţia respectării perioadei de refacere a covorului vegetal după fiecare ciclu de păşunat, îndeplinirea obligaţiilor legate de curăţarea păşunilor, eliminarea buruienilor, târlirea, eliminarea excesului de apă şi alte obligaţii legate de menţinerea păşunii în condiţii optime

k) are obligaţia să menţină efectivul de animale declarat şi să anunţe proprietarul în termen de 15 zile despre orice modificare intervenită în efectivul de animale, care ar impune modificarea suprafeţei de păşune care face obiectul contractului.

l) are obligaţia să nu ridice construcţii de nici un fel pe suprafaţa de păşune repartizată, cu excepția celor prevăzute in Amenajamentul pastoral.

m) utilizatorul are dreptul de a instala ţarcul de animale pe suprafaţa de păşune repartizată cu condiţia ca acest ţarc să fie mutat suficient de des pentru evitarea degradării terenului

n) utilizatorul de pajişti are obligaţia să asigure întreţinerea corespunzătoare a acestora, în vederea menţinerii şi ridicării potenţialului de producţie

o) are obligaţia de a respecta perioadele de păşunat stabilite prin HCL si Amenajamentul pastoral.

p) utilizatorul este obligat să ia, pe tot parcursul contractului toate măsurile necesare şi obligatorii pentru protejarea mediului înconjurător, în condiţiile prevăzute de legislaţia în vigoare privitoare la protecţia mediului.

q) utilizatorul nu poate ceda în tot sau în parte folosinţa păşunilor care fac obiectul contractului concesionare. Nu poate permite folosirea pășunii şi de către altă persoană fizică sau juridică. Suprafaţa de păşune poate fi utilizată numai de utilizator şi animalele acestuia, conform actelor depuse la data încheierii contractului.

r) Are obligația de a notifica in scris Consiliul Local al Comunei CRICIOVA cu cel puțin 5 zile înainte de a începe pășunatul, persoanele responsabile cu supravegherea animalelor, sau in prealabil cu 5 zile preschimbarea acestora.

Încălcarea obligaţiilor din prezentul regulament atrage următoarele consecinţe pentru utilizator:

a) rezilierea de drept a contractului de concesionare a păşunii, fără somaţie şi fără nici o formalitate suplimentară

b) pierderea definitivă a dreptului de a mai păşuna pe raza comunei CRICIOVA

c) suportarea în întregime a pagubelor cauzate proprietăţii publice şi/sau private prin încălcarea obligaţiilor asumate prin contract

d) aplicarea de sancțiuni si contravenții.

La încetarea contractului, utilizatorul este obligat să predea, în deplină proprietate, liber de orice sarcini, păşunea repartizată, în stare bună, fiind responsabil de menţinerea acesteia în stare corespunzătoare.

VIZAT JURIDIC INTOCMIT VIZAT ECONOMIC